Misingi ya Agano Jipya

Moduli ya Nane: Kitabu cha Matendo ya Mitume - Mada Kuu

Maswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani hujaelewa vizuri?
2. Je, Roho Mtakatifu anawawezeshaji watu wake leo ili waweze kuishi maisha matakatifu na kuhubiri habari njema ulimwenguni? Ni kwa jinsi gani wewe mwenyewe unawezeshwa na Roho Mtakatifu?
3. Karama ya kunenea kwa lugha ni nini? Kwanini Mungu alitoa karama hii ya kunena kwa lugha ngeni?
4. Tukio la Matendo ya Mitume 2,8,10, na 19 ni mfano wa kuigwa hata katika siku zetu za leo? Eleza msimamo wako.
5. Ni kitu gani kisicho cha kawaida ambacho tunaweza kutegemea kutoka kwa Roho Mtakatifu kwa kuzingatia kazi zake kwa waumini wote?
6. Ni kwa jinsi gani Mitume wanatumika sasa kama msingi wa kanisa? Kwanini kusiwepo na mamlaka nyingine ya kitume kwa nyakati zetu za sasa? Kwa nini jambo hili ni la muhimu?
7. Kwanini ni lazima kutegemea nguvu za Roho Mtakatifu ili kuwa watu wa Mungu, na katika kazi ya ushuhudiaji wa injili?
8. Ni mbinu gani ya binafsi unaweza kutumia kadri unavyoendelea kuwa shahidi wa injili? Je, unawezaje kuboresha ushuhudiaji wako wa Injili?
9. Kanisa lako linaendeleaje na huduma ya kupanua ufalme wa Mungu? Na je, kanisa litumie mbinu gani ili kuboresha juhudi zake? Wewe binafsi unafanya nini kusaidia kanisa lako kupanua ufalme wa Mungu?
10. Je, wewe mwenyewe ulishawahi kupitia magumu kwa sababu ya imani yako? Eleza ilivyokuwa na jinsi ulivyokabiliana na hali hiyo.

**TAARIFA YA JUMLA**

Roho Mtakatifu alitolewa na Mungu Kwanza kwa ajili ya kuwabadilisha watu wa Mungu, ili wautegemee ufalme wa Mungu uliotabiriwa. Roho wa Mungu anapokuja kwa watu hutupatia nguvu za Kiungu ili tuweze kusema kweli, tutumie karama zetu kumtumikia, na kufanya yote katika usahihi wake kwa ajili ya utukufu na ufalme wa Mungu. Ingawa kujazwa kwetu na nguvu za Roho Mtakatifu si kwa kustajabisha kama ule wa Mitume, bado ni ujazo wenye nguvu. Nguvu za Mungu kwa ajili ya kupanua ufalme wa Mungu zina ufanisi mkubwa kwetu kama ilivyokuwa kwa mitume.

**SOMO REJEA:**

Nancy alikulia kwenye familia ya kikristo ambapo alipata makuzi ya kiroho katika maisha yake. Hakuwa na ushuhuda wa mabadiliko ya ghafla ya kuwaambia watu. Hiki ni kitu ambacho kilimfanya ajidhanie kuwa hatakuwa na mafanikio katika kazi ya kushuhudia habari za ufalme wa Mungu. Pia hakuwa mtu maarufu sana kama wahaubiri wengine wa Injli aliowahi kuwasikia wala hakuwa maarufu kama waandishi wengine wa riwaya ambazo alipenda kusoma. Hata hivyo, kadri alivyoendelea kukua kiroho, aliendelea kuwa maarufu akitumia maneno yake kubariki, akaitumia karama yake kutumika, upendo wake kuwatia moyo watu wa Mungu na hata watu wasioamini. Hakuwa mtu maarufu mpaka alipofariki katika umri wa miaka 90, ambapo watu wengi walitoa ushuhuda kwenye mazishi yake wa jinsi alivyofanyika baraka katika maisha yao. Hakuwa mtu maarufu, lakini ni mtumishi mwenye mafanikio katika ufalme wa Mungu kwa sababu ya nguvu ya Roho Mtakatifu katika maisha ya utumishi wake.

**Maswali ya Kutafakari**:

* 1. Je, unapofikiri juu ya nguvu za Roho Mtakatifu, huwa unafikiri vitu gani vinavyofanana na jambo hili? Je, unadhani wakristo wengi wanalifananisha na nini hili swala la kujazwa na nguvu za Roho Mtakatifu?
	2. Je, unamfahamu mtu yeyeote anayefanana na Nancy? Eleza jinsi mtu huyo alivyokuwa
	3. Je, unadhani mkristo asiyekuwa maarufu anaweza kuwa na ufanisi katika kazi ya Injili sawa na mtu maarufu? Kama ni ndiyo, elezea.
	4. Jadili jambo hili kwa pamoja na wanafunzi wenzako: Kabla ya Gharika, ibilisi na mapepo yake waliitawala dunia yote. Ukimwondoa Nuhu, mawazo na vitendo vya kila mtu vilikuwa viovu wakati wote. Kisha Mungu akamleta mtu wa aina yake, yaani wa Israel ili kuleta nuru katika ulimwengu uliotawaliwa na ibilisi. Sasa basi, Roho ameachiliwa kiasi kwamba ufalme wa Mungu unaenea ulimwenguni kote. Hata hivyo, mwovu bado ana nguvu zake lakini milango ya kuzimu haitalishinda kanisa tena.
	5. Bila uwepo wa Roho Mtakatifu, watu wataigiza kuwa wema, wenye upendo kwa wengine na watu wanaoishi kwenye ufalme.
	6. Je, ni mara ngapi huwa unaombea uwepo wa nguvu za Roho Mtakatifu katika maisha yako? Elezea.

* 1. Je, Roho huleta tofauti gani katika maisha yako? Toa mifano kadhaa.

**Mambo ya Kufanya**:

1. Waulize wakristo watano waeleze tofauti ambayo Roho Mtakatifu amefanya katika maisha yao. Andika kwa muhtasari ukieleza uzoefu wao bila kutaja majina yao. Kwa kutumia ufahamu huu, linganisha uzoefu wako na wao wa kujazwa na Roho Mtakatifu.
2. Soma Luka 11:13. Ifanye kuwa tabia yako kumwaomba Bwana kila mara akujaze nguvu za Roho Mtakatifu katika maisha yako.